ZAGREB - Gornji dom španjolskog parlamenta usvojio je u srijedu prijedlog zakona o ratifikaciji Ugovora o pristupanju Republike Hrvatske Europskoj uniji, objavilo je Ministarstvo vanjskih i europskih poslova.

Zakon je u španjolskom Senatu prihvaćen aklamacijom, tj. bez glasovanja, čime je završen proces parlamentarne ratifikacije hrvatskog pristupnog ugovora u Kraljevini Španjolskoj.

Pristanak još mora dati španjolski kralj Juan Carlos I.

Ugovor o pristupanju Hrvatske EU-u do sada je ratificiralo 16 država članica EU-a.